മുഈന് അലി തങ്ങളുടെ വിമര്ശനം മുസ്ലിം ലീഗില് ഉയര്ത്തുന്നത് കടുത്ത പ്രതിസന്ധി മുഈന് അലി തങ്ങളുടെ വിമര്ശനം മുസ്ലിം ലീഗില് ഉയര്ത്തുന്നത് കടുത്ത പ്രതിസന്ധി. ചന്ദ്രിക വിഷയം വിശദീകരിക്കാന് വിളിച്ച വാര്ത്താസമ്മേളനത്തിലേക്ക് മുയിന് അലി യാദൃശ്ചികമായാണ് കടന്നുവന്നതെന്നും പറഞ്ഞത് പാര്ട്ടി നിലപാടല്ലെന്നും നേതൃത്വം വിശദീകരിക്കുന്നുണ്ടെങ്കിലും പ്രതിസന്ധി അയയുന്നില്ല. മുസ്ലിം ലീഗ് നേതൃത്വം സമീപകാലത്ത് നേരിട്ടതില് ഏറ്റവും ഗുരുതരമായ ആരോപണമാണ് പാര്ട്ടി സംസ്ഥാന അധ്യക്ഷന് പാണക്കാട് ഹൈദരലി ശിഹാബ് തങ്ങളുടെ മകന് പാര്ട്ടി സംസ്ഥാന ആസ്ഥാനത്തുവച്ച് തൊടുത്തുവിട്ടത്. അഴിമതി തുറന്ന് പറഞ്ഞതിന്റെ പേരില് നടപടിയെടുത്താല് രാഷ്ട്രീയ എതിരാളികള് അത് ആയുധമാക്കുകയും ചെയ്യും. ചുരുക്കത്തില് ചന്ദ്രിക വിഷയത്തിലും എആര് ബാങ്ക് ക്രമക്കേടിലും കടുത്ത പ്രതിസന്ധിയിലായിരുന്ന ലീഗിനെ കൂടുതല് കുരുക്കിലാക്കുന്നതായി മുഈന് അലിയുടെ വാക്കുകള്. നിയമസഭാ തെരഞ്ഞെടുപ്പ് ഫലം വിലയിരുത്താനാനായി കഴിഞ്ഞ ദിവസം കോഴിക്കോട്ട് ചേര്ന്ന ലീഗ് നേതൃയോഗത്തില് ലീഗ് സംസ്ഥാന സെക്രട്ടറി കെഎസ് ഹംസ അടക്കമുളളവര് ചന്ദ്രിക വിഷയത്തില് കുഞ്ഞാലിക്കുട്ടിക്കെതിരെ വിമര്ശനം ഉന്നയിച്ചിരുന്നു.The post മുഈന് അലി തങ്ങളുടെ വിമര്ശനം മുസ്ലിം ലീഗില് ഉയര്ത്തുന്നത് കടുത്ത പ്രതിസന്ധി first appeared on MalayalamExpressOnline.